SKELBIAMA APKLAUSA

PRIE MODULINIO PASTATO VAIKŲ DARŽELIO JAUNIMO G. 6, AKADEMIJOJE, KAUNO R. PRIVAŽIAVIMO IR AIKŠTELĖS SU ASFALTO DANGA ĮRENGIMO DARBŲ PIRKIMAS 
 
ATSAKYMAI Į TIEKĖJŲ KLAUSIMUS Nr. 1

1.TIEKĖJO KLAUSIMAS:
Žiniaraštyje nurodyta, kad pašalinama 18 vnt. medžių. Ar reikia vertinti jų atkuriamąją vertę?
1. ATSAKYMAS:
Pagal pirkimo užduotį perkami ne visi projekte numatyti darbai, o tik bendrųjų statinio rodiklių lentelės 7 punkte nurodyti darbai (žr. projekto 4–5 psl.). Šiame punkte numatytas bendras 2 020 m² dangų plotas, su apsauginę salelę. Pagal projektą į šią darbų apimtį patenka 9 šalinamų medžių kelmai. Kitus projekte nurodytus medžius šalins ir susijusius darbus atliks kiti rangovai. Medžių atkuriamosios vertės vertinti nereikia.

2. TIEKĖJO KLAUSIMAS:
Projekte galima matyti inžinerinius tinklus. Ar dėl jų gali atsirasti papildomų darbų, pavyzdžiui, kabelių apsaugojimo ar kitų darbų?
2. ATSAKYMAS:
Su projekte nurodytais inžineriniais tinklais susijusius darbus atliks kiti rangovai, todėl šie darbai į šio pirkimo apimtį neįtraukti.

3.TIEKĖJO KLAUSIMAS:
Prašome pateikti informaciją, kokie konkretūs medžiai ir (ar) kelmai yra numatyti šalinti.
3.ATSAKYMAS:
Medžius pašalins Akademijos seniūnija. Rangovui reikės pašalinti tik tuos kelmus, kurie patenka į perkamų darbų apimtį.

4. TIEKĖJO KLAUSIMAS:
Ar projekte numatytas visiškas kelmų išrovimas kartu su šaknimis, ar leidžiamas kelmų frezavimas?
4. ATSAKYMAS:
Kelmų šalinimo būdas nėra ribojamas. Rangovas gali pasirinkti kelmų išrovimą, frezavimą ar kitą tinkamą būdą, tačiau po darbų likę kelmai, šaknys ar kiti likučiai negali trukdyti įgyvendinti projektinių sprendinių, įrengti numatytų konstrukcijų ar turėti neigiamos įtakos jų kokybei ir ilgaamžiškumui.

